* Undervisningen er virkelig god og hænger godt sammen fra time til time. Der er en klar struktur og man kan sagtens følge med. Hele klassen giver udtryk for tilfredshed og at eleverne får meget ud af at deltage aktivt.
* Niveauet i timerne er tilpas udfordrende til at man lærer noget, og samtidig er det heller ikke for svært. Læreren er god til at opsummere pointer og få eleverne med undervejs. Et par elever beder om, at læreren kan instruere lidt tydeligere, før opgaver tildeles.
* Indholdet i timerne er spændende, og læreren formår at få eleverne med. Vi har en tryg, god stemning i klassen og læreren skaber et godt læringsmiljø ved at være engageret.
* Mange synes godt om klare noter på tavlen og struktur i vores arbejdsark. Lærerens råd er: **Læs jeres noter/arbejdsark** og læg mærke til **progression** (udvikling) i **temaer**, **begreber** og **indhold**. Så er det nemmere at fange **pointerne**. Hver time har et afgrænset indhold, der kædes sammen med det foregående og efterfølgende.
* 3.b vil gerne have variation i timerne (vekslen mellem gruppearbejde, oplæg, film, kreative indslag, klassediskussion, m.m.). Vi kommer til at have flere elevoplæg og præsentationer samt diskussion og mere kreativt arbejde fremover.
* Enkelte elever synes selv, at de kan blive bedre til at sige noget i timerne. Helt ok – det tager lidt tid at lære et fag at kende og føle sig fortrolig med det. Læreren er på jeres side.
* Nogle elever larmer lidt i timerne, siger et par stykker. Læreren kan godt se, at det er haram. Vi må hjælpe hinanden med at holde støjniveauet nede.
* Enkelte elever foreslår udflugt og mødet med det religiøse. Det kommer.
* Forslag om prøveeksamen i undervisningen. Det laver vi helt sikkert, når vores forløb om kristendom er slut. Desuden kommer det inden eksamen.
* Vigtig observation fra læreren: **Husk at læse lektier**, så I bedre kan nå de højeste taksonomiske niveauer. Vi bruger altid lektien aktivt, enten konkret i analyse eller som baggrundsviden til at kunne analysere og fortolke. Lektielæsning sætter tempoet op.